รมช.คลังมึนขึ้นไม่ขึ้นภาษีบุหรี่40%
เปิดตัวไม่สวยเก็บภาษีสรรพสามิตเดือนแรกต่ำเป้า รมช. คลัง ยังมึนจะขึ้นไม่ขึ้นภาษีบุหรี่ 40%
25 พ.ย. 2562

เปิดตัวไม่สวยเก็บภาษีสรรพสามิตเดือนแรกต่ำเป้า รมช. คลัง ยังมึนจะขึ้นไม่ขึ้นภาษีบุหรี่ 40%
รายงานข่าวจากกรมสรรพสามิต เปิดเผยว่า ผลการจัดเก็บรายได้ภาษีสรรพสามิต เดือนต.ค. หรือเดือนแรกของปีงบประมาณ 2563ภาพรวมทุกสินค้า จัดเก็บได้ 59,711 ล้านบาท ตํ่ากว่าเป้าหมายตามเอกสารประมาณการเล็กน้อย 161 ล้านบาท หรือ 0.27% แต่สูงกว่าที่เก็บได้เดือนเดียวกันปีที่แล้ว 32,824 ล้านบาท หรือ 122%
สินค้าที่จัดเก็บได้เกินเป้าได้แก่ ภาษีเบียร์และสุรา ที่จัดเก็บได้ 6,061 ล้านบาท และ 6,051 ล้านบาท สูงกว่าเป้า 0.9% และ 38% สูงกว่าปีที่แล้ว 809% และ 62%
สินค้าที่จัดเก็บได้ตํ่ากว่าเป้าได้แก่ ภาษีนํ้ามัน และรถยนต์ ที่จัดเก็บได้ 29,485 ล้านบาท และ 10,685 ล้านบาท ตํ่ากว่าเป้า 0.3% และ 1.6% แต่สูงกว่าปีที่แล้ว 693% และ 6.9%
สินค้าที่จัดเก็บได้ตํ่ากว่าเป้าและยอดปีที่แล้ว ได้แก่ ภาษียาสูบ ที่จัดเก็บได้ 4,728 ล้านบาท ตํ่ากว่าเป้า 25.3% และตํ่ากว่าปีที่แล้ว และ 24.9%
ด้าน นายสันติ พร้อมพัฒน์ รมช.คลัง กล่าวว่า กรมสรรพาสามิตอยู่ระหว่างการศึกษาขอเสนอของเกษตรกรชาวไร่ยาสูบ และ ผู้ประกอบการยาสูบ ที่ต้องการให้เลื่อนการขึ้นภาษีบุหรี่ 40% ในปลายปี 2563 ออกไป ว่าควรดำเนินการอย่างไร ซึ่งตอนนี้ยังไม่มีข้อสรุป
"การขึ้นภาษียาสูบกระทบกับการดำเนินงานของการยาสูบแห่งประเทศไทย (ยสท.) รวมไปถึงชาวไร่ยาสูบ แต่จะไม่ขึ้นภาษีบุหรี่เป็น 40% ได้หรือไม่ ทางกรมสรรพสามิตกำลังดูว่าขัดกับข้อตกลงกับองค์การอนามัยโลกหรือไม่ ที่ต้องการให้มีการลดการบริโภคบุหรี่ลดลง" นายสันติ กล่าว